Document ID: 31975R0184

Komisijas Regula (EEK) Nr. 184/75
(1975. gada 24. janvāris),
ar ko groza Regulu (EEK) Nr. 315/68 attiecībā uz narcišu sīpolu iesaiņojumu un noformējumu
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1968. gada 27. februāra Regulu (EEK) Nr. 234/68 [1] par veģetējošu koku un citu augu, sīpolu, sakņu un tamlīdzīgi, grieztu ziedu un dekoratīvo zaļumu tirgus kopīgās organizācijas izveidošanu un jo īpaši tās 4. pantu,
tā kā Padomes 1968. gada 12. marta Regulas Nr. 315/68 [2], kas nosaka puķu sīpolu, sakneņu un gumu kvalitātes standartus un kurā jaunākie grozījumi izdarīti ar Regulu (EEK) Nr. 1793/73 [3], pielikuma V nodaļas "Iesaiņojums un noformējums" otrajā daļā paredzēts, ka katrā iesaiņojuma vienībā var būt tikai vienas sugas un vienas vai vairāku šķirņu produkti un ka ir jāizpilda noteikumi par lielumiem;
tā kā minētais noteikums kavē minēto produktu pārdevējus pilnībā izpildīt to dažu pircēju jaunās prasības, kuri vēlas iegādāties iesaiņojuma vienības, kurās ir vairāk nekā vienas sugas narcises;
tā kā minimālais lielums ir noteikts tikai narcišu tazetta sugai; tā kā narcišugadījumā tādēļ ir iespējams atļaut jaukt dažādu sugu sīpolus;
tā kā tādēļ attiecīgi ir jāmaina noteikumi par šo sīpolu iesaiņojumu, noformējumu un marķējumu;
tā kā šajā regulā paredzētie pasākumi ir saskaņā ar Dzīvu augu pārvaldības komitejas atzinumu,
IR PIEŅĒMUSI ŠO REGULU.
1. pants
1. Regulas (EEK) Nr. 315/68 pielikuma V nodaļas otro daļu papildina ar šādu teikumu:
"Tomēr narcišu sugām, izņemot "tazetta", iesaiņojuma vienībā var būt vairāk nekā vienas sugas sīpoli ar nosacījumu, ka maisījumā ir ne mazāk par 10 un ne vairāk par 50 sīpoliem, kas pieder vismaz trim dažādām sugām. Katras sugas sīpolu skaitam iesaiņojumā jābūt aptuveni vienādam."
2. Regulas (EEK) Nr. 315/68 pielikuma VI A nodaļas I punkta b) apakšpunkta otro ievilkumu papildina ar šādu:"attiecībā uz narcisēm, vajadzības gadījumā, atsauce "maisījums"."
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1975. gada 24. janvārī

Labels: 7
6